ئەو زاڕووە ژان و پیچ فرەیگ لەناو گیەی داشت ک ئارامی بڕێد، وەگەرد ئەڵاوردن، و پزشکەیل گومان لە لیخەرو درووزنی داشتن، هەرچەن ئەو لیخەروە لاوردن، وەلێ ژان مناڵەگە هەر زیای بوی.
وەگورەی کۆڤار  Paediatric Surgery Case Reports ئەمریکی ک خەورەگە بڵاو کردن، پزشکەیل هەنای تیشک ئەرا گەیەی مناڵەگە گردن، سەرسام بوین ک وینەی تیشکەگە چشتیگ جویر دەسوینک لەناو گەیەی نشان دا.
پزشکەیل مەزەنە کەن ئی مناڵە هەر ماوەیگ جاریگ یەک پارچەی موگناتیسی قویت داگە، و ئەو پارچەیلە لەناو گەیەی وەیەکەو لکیانە، و هەڵقەیگ جویر دەسوینک دروس کردنە، و بان لیخەروی بەسانە، و کەمکەم کونا لەناو لیخەروی دروس بویە.
پزشکەیل وەکوتپڕ دەسکردنە نەشتەرگەری و زگ مناڵەگە واز کردن و ١٨ پارچەی موگناتیسی لەناو گەیەی دراوردن.
